jkorsvik/nowiki_second_scrape_merged huggingface dataset:
Fucked for Life

Fucked for Life (FFL) er et svensk kriminelt nettverk som oppsto i Tumba i 1999. Kjernen i nettverket utgjøres av tolv menn som har tatovert «FFL» på overarmen eller i nakken. De kalte seg fra begynnelsen «Tumba Lords», men skiftet til det nåværende navnet på slutten av 1990-tallet.Opphavsgruppen besto av fem medlemmer, men i 2004 anslo politiet at gjengen hadde ca. 40 medlemmer. FFL var fra starten involvert i mopedtyverier, men gikk senere over til å stjele motocrossykler. I senere tid har de også sprengt minibanker og utført verditransportran. Flere grove ran har vært knyttet til FFL, blant annet sprengningen av en verditransportbil i Hallunda, et væpnet ran mot en bussterminal i Landskrona i 2002 og et verditransportran i Liljeholmen i 2000.


== Kilder ==


=== Fotnoter ===


=== Webbkällor ===
Winberg, Birgitta (12. mars 2005). «Krönika: ”Fucked for life”». Apropå 1/2005. Brå. Arkivert fra originalen 21. juli 2011. Besøkt 28. juli 2007.
Manchester by the Sea

Manchester by the Sea er en amerikansk dramafilm fra 2016, skrevet og regissert av Kenneth Lonergan. Casey Affleck, Michelle Williams, Kyle Chandler, Gretchen Mol og Lucas Hedges spiller hovedrollene. Filmen hadde premiere under Sundance filmfestival 23. januar 2016, og kinopremière i USA 18. november 2016. Innspillingen av filmen ble satt i gang 23. mars 2015 i Manchester-by-the-Sea i Massachusetts.Filmen ble kåret til beste utenlandske film under Amandaprisen 2017 og fikk Robertprisen for årets amerikanske film i 2018.


== Handling ==
Når Joe Chandler (Kyle Chandler) dør blir hans lillebror Lee (Casey Affleck) verge for Joes sønn Patrick (Lucas Hedges). Lee drar tilbake til hjembyen Manchester-by-the-Sea og må takle både hans separerte kone Randi (Michelle Williams) og samfunnet der.


== Medvirkende ==
Casey Affleck som Lee Chandler
Michelle Williams som Randi
Kyle Chandler som Joe Chandler
Lucas Hedges som Patrick Chandler
Gretchen Mol som Elise
Tate Donovan
Kara Hayward
Erica McDermott som Sue
Matthew Broderick som Rodney
Heather Burns som Jill


== Referanser ==


== Eksterne lenker ==
(en) Manchester by the Sea på Internet Movie Database 
(sv) Manchester by the Sea i Svensk Filmdatabas 
(da) Manchester by the Sea i Danmark Nationale Filminstitut 
(fr) Manchester by the Sea på Allociné 
(nl) Manchester by the Sea på MovieMeter 
(en) Manchester by the Sea på AllMovie 
(en) Manchester by the Sea på Rotten Tomatoes 
(en) Manchester by the Sea på Metacritic 
(en) Manchester by the Sea på Box Office Mojo
Strutser

Strutser (Struthio) er eneste slekt i strutsefamilien (Struthionidae) og består av kun to nålevende arter med kjempestore flygeudyktige terrestriske fugler, som er stedegne for Afrika sør for Sahara. Flere utdødde arter er også kjent.


== Inndeling ==

Palaeognathae, primitive nåtidsfugler
Struthioniformes, strutsefugler
Struthionidae, strutsefamilien
Struthio, strutser
S. camelus, slettestruts
S. molybdophanes, somalistruts (monotypisk)
†Pachystruthio, kjempestrutser
†P. pannonicus
†P. dmanisensis
†P. transcaucasicus
Notopalaeognathae
Rheiformes, nandufugler
Novaeratitae
Casuariiformes, kasuarfugler
†Aepyornithiformes, elefantfugler
Apterygiformes, kivifugler
Tinamiformes, tinamufugler (pampashøns)
†Dinornithiformes, moafuglerStrutser var tidligere utbredt i større deler av verden utenfor Afrika. Arter fra slekten Struthio er funnet flere steder i Sør-Europa, og en svært storbygget slekt Pachystruthio er funnet på Krim, datert 1,5–2 millioner år tilbake i tid.

		
		
		
		


== Referanser ==


== Eksterne lenker ==
(en) strutser i Encyclopedia of Life 
(en) strutser i Global Biodiversity Information Facility 
(no) strutser hos Artsdatabanken 
(en) strutser hos Fossilworks 
(en) strutser hos ITIS 
(en) strutser hos NCBI 
(en) Kategori:Struthio – bilder, video eller lyd på Wikimedia Commons 
Struthio – detaljert informasjon på Wikispecies
Boulevard Macdonald

Boulevard Macdonald er en boulevard i 19. arrondissement i Paris. Den er en del av kjedet av de parisiske ytre boulevarder som er oppkalt etter marskalker («boulevards des Maréchaux»).
Boulevard begynner fra canal de l'Ourcq, løper ved porte de la Villette, krysser canal Saint-Denis og kommer frem til porte d'Aubervilliers og rue d'Aubervilliers, der den avløses av boulevard Ney. Den har en lengde på 1800 meter og en bredde på mellom 13,60 og 36 meter. 
Den ble oppkalt etter Étienne Jacques Joseph Alexandre Macdonald (1765-1840), duc de Tarente, maréchal de France, i 1864.


== Eksterne lenker ==
Extrait de la nomenclature officielle des voies de Paris
Boulevard Ney

Boulevard Ney er en boulevard i 18. arrondissement i Paris. Den er et ledd i kjeden av parisiske ytre boulevarder oppkalt etter franske marskalker («boulevards des Maréchaux»).


== Beskrivelse ==
Boulevard Ney begynner fra rue d'Aubervilliers, og løper ved porte de la Chapelle, så porte des Poissonniers, så porte de Clignancourt og så porte de Montmartre, og slutter ved avenue de Saint-Ouen og porte de Saint-Ouen, der den avløses av boulevard Bessières. Den har en lengde på 3000 meter og en bredde på mellom 25 og 40 meter. Den fører gjennom de parisiske bykvarterer Chapelle, Clignancourt, Goutte d'Or og Grandes-Carrières.


== Navnet ==
Boulevarden har sitt navn etter keiserrikets marskalk Michel Ney (1769-1815), duc d'Elchingen, prince de la Moskova, maréchal de France.

Fra boulevarden nå og tidligere
Ekinözü

Ekinözü er en by med 11 886 innbyggere (2015) i den tyrkiske provinsen Kahramanmaraş. Den ligger nord for Dulkadiroğlu, nordøst for Onikişubat, nordvest for Çağlayanşerit, sør for Elbistan, øst for Göksun og vest for Nurhak.


== Referanser ==
Rue Jules-Cloquet

Rue Jules-Cloquet er en gate i 18. arrondissement i Paris. Den begynner ved 20 passage Charles-Albert og slutter ved 131 boulevard Ney.


== Eksterne lenker ==
Rue Jules-Cloquet Arkivert 18. august 2014 hos Wayback Machine. (mairie de Paris)
Kristofer Indrehus

Kristofer Pedersen Indrehus (født 7. april 1860 på Indrehus i Bremanger, død 15. august 1946 i Bremanger) var en norsk bonde og politiker.  Han var sønn av bonden Peder Olsen Indrehus (1837–1928) og Synneve Sandvik (1834–1891).Kristofer Indrehus gikk på Sogndals folkehøyskole fra 1876 til 1877, var handelsbestyrer i Kalvåg fra 1880 til 1893, og var fra 1894 bonde på farsgården i Bremanger. Fra 1898 til 1913 var han ordfører i kommunen og hadde også andre kommunale verv. Han var en pioner i avholdsbevegelsen og argumenterte for statlig brennevinsmonopol.Fra 1913 til 1930 var han stortingsrepresentant for Venstre, først tre perioder fra Kinn krets i Nordre Bergenhus amt, så tre perioder fra Sogn og Fjordane fylke. Han var i tillegg vararepresentant 1900–03 og 1906–09. Fra 1913 til 1928 var han med i næringskomite nr. 1 (to perioder som formann), og de siste årene på Stortinget satt han i utenriks- og konstitusjonskomiteen.På Tinget hadde han et eget tilnavn. Det hadde sitt utgangspunkt i en strid i 1907 rundt oppnevning av en ny folkeforsikringskomite. Regjeringen Michelsen ville bare ha eksperter med, mens det i Stortinget var ønske om bredere sammensetning. Et kompromiss, som berget regjeringen, gikk ut på å gi komiteen ett medlem«med særlig kjennskap til landdistriktenes kommunale og administrative forhold». Dette medlem ble Indrehus, som deretter ble omtalt som «mannen fra landet».Han satt i representantskapet for Norges Bank fra 1924 til 1935 og i styret for Rikstrygdeverket fra 1931 til 1938. Han hadde flere andre regionale og nasjonale verv, og satt i flere kommisjoner og utredningsutvalg, blant annet den nevnte folkeforsikringskomiteen av 1907, et utvalg som vurderte utvidelse av Oslo kommune, og et utvalg (nedsatt av utenrikskomiteen) til å behandle spørsmål om fiskeriene og sjøterritoriet.Indrehus hadde litterære interesser og skrev blant annet om Henrik Ibsen og A.O. Vinje for Samtiden. Han fikk Kongens fortjenstmedalje i gull for utviklingsarbeidet og innsatsen på gården ellers.
Broren Ola Mathias Indrehus (1865–1938) var lærer (en periode skoledirektør) og lokalhistoriker. Han skrev historieverk om Hetland kommune, om Randaberg formannskap og om Rogaland fiskarlag, og ellers mye om folkeliv og folkeminne. Broren Edward Indrehus (1873–1933) utvandret til Minnesota i 1891. Han satt i delstatsparlamentet der fra 1915 til 1919 og hadde flere andre politiske verv.  Blant annet var han i 1919  utsending til Norge fra delstaten og møtte i den sammenheng både kong Haakon og stortingspresident Ivar Tveiten. Broren Per Indrehus (1870–1942) var bonde og fisker. Han drev med saueavl på Hovden og fikk flere priser for dette. Han la ned mye arbeid i å verne fuglefjellet på Hovden og hadde ca. 40 vaktdøgn årlig der i 38 år. For dette fikk også han Kongens fortjenstmedalje i gull.


== Referanser ==


== Litteratur ==
Norske alkunnebok. Oslo: Fonna, 1954
Tallak Lindstøl: Stortinget og statsrådet. Oslo: Aschehoug, 1949


== Eksterne lenker ==
(no) Kristofer Indrehus hos Norsk senter for forskningsdata
Fort McPherson

Fort McPherson er tidligere militærbase for den amerikanske hæren. Den er lokalisert i East Point i delstaten Georgia i den sørvestlige enden av byen Atlanta. Den var hovedkvarterene for hærens Installation Management Command; hærens overkommando; Overkomamndoen for reservestyrkene; og hærens sentral (den tredje hær).
Fort McPherson har navn etter generalmajor James Birdseye McPherson, som tjenestegjorde som general i Unionshæren under den amerikanske borgerkrigen. Festningen ble opprettet av den amerikanske hæren i september 1885, men dette stedet har imidlertid vært benyttet av militære enheter siden 1835, og det ble benyttet som en militærbase av en hær fra Sørstatene under borgerkrigen. I løpet av etterkrigstiden ble den gitt navnet «McPherson Barracks», og fungerte som en post for føderale styrker som okkuperte Atlanta. Etter denne tiden ble stedet stengt og solgt i 1881, skjønt stedet fortsatte å være befestet i løpet av sommeren for amerikanske tropper stasjonert i Florida. I 1885 ble landet igjen kjøpt av hæren for å stasjonere ti hærkompanier.
Under den første verdenskrig ble Fort McPherson benyttet som leir for å oppbevare tyske krigsfanger og som et militært øvelsesområde. Under tekstilarbeiderne generalstreik i 1934 ble festningen benyttet som fangeleir for arbeidere som ble arrestert mens de streiket ved et bomullsspinneri i Newnan i Georgia.Fort McPhersons nærmeste militære nabo, og dets underpost, er Fort Gillem, som ble etablert i 1941 som hæren i Atlantas militære depot. Det er lokalisert i Forest Park i Georgia, rundt 18 km i sørøst. Fort Gillem var en logistisk hjelpebase. I 2007 var det 2 453 soldater i aktiv tjeneste og 3 784 sivile ansatte ved begge stedet, og som totalt sett utbetalte 529 874 972 dollar i lønninger.Fort McPherson ble avviklet og solgt i juni 2015, kjøpt av skuespiller og produsent Tyler Perry for å lokalisere Tyler Perry Studios.


== Referanser ==


== Eksterne lenker ==
(en) Fort McPherson (Georgia) – kategori av bilder, video eller lyd på Commons

Fort McPherson offisielle nettsted via Archive.org
FORSCOM offisielle nettsted
Atlanta, Georgia, a National Park Service, Discover Our Shared Heritage Travel Itinerary
Luigi Capuana

Luigi Capuana (1839–1915) var en italiensk  forfatter som regnes blant hovedrepresentantene for verismen.


== Liv og virke ==
Capuana var sønn av en velstående landeier. Han begynte å studere jus i 1857, men avbrøt studiene i 1860 for å delta i Garibaldis risorgimento.
I 1861 publiserte Capuana dramaet Garibaldi i tre cantos. Han slo seg ned Firenze i 1864 og kom der i kontakt med flere av tidens ledende italienske forfattere, deriblant Aleardo Aleardi. Han var virksom som essayist og kritiker, og skrev sin første kortroman, Il dottor Cymbalus. Han vendte tilbake til hjemstedet i 1868 og arbeidet som skoleinspektør og rådgiver, og var borgermester i Mineo i flere valgperioder.  I 1875 slo han seg i Milano der han var litteratur- og teaterkritiker for Corriere della Sera. Fra 1882 av bodde han vekselvis i Roma og Catania. I 1902 slo han seg ned i Catania for godt og ble dosent ved Universitetet i Catania.
Capuana skrev noveller, romaner, dikt og eventyr på siciliansk språk. Handlingen la han ofte til et siciliansk miljø. Han var interessert i psykologi, og analyserte ulike karaktertrekk i romaner som Giacinta (1879), Markien av Roccaverdina (1901) og andre.
Capuana var influert av den franske naturalismen, spesielt Émile Zola, og sammen med sin samtidige, Giovanni Verga, var han med å prege den italienske naturalistiske stilretningen, verismo.


== Referanser ==


== Litteratur ==
Cristina della Coletta: Teoria realista et prassi fantastica: «Un Vampiro» di L. C., i Zs. MLN Modern Language Notes ISSN 0026-7910, Johns Hopkins University Press, årgang. 110, januar 1995, s. 192-208 (italiensk)


== Eksterne lenker ==
(en) Luigi Capuana – kategori av bilder, video eller lyd på Commons 
(en) Luigi Capuana – galleri av bilder, video eller lyd på Commons 
(en) Luigi Capuana på Internet Movie Database 
(de) Verk av og om Luigi Capuana i katalogen til det tyske nasjonalbiblioteket
(de) Luigi Capuana i Perlentaucher
Un Vampiro på italiensk Wikisource
Luigi Capuana, girodivite.it
Verkliste, intratext.com
Gjøvik (tettsted)

Gjøvik er et by og administrasjonssenter i Gjøvik kommune i Innlandet med 20 315 innbyggere per 1. januar 2022.
Byen er Innlandet fylkes tredje største med 20 315 innbyggere 2022, og ligger lokalisert der Hunnselva renner ut i Mjøsa, om lag 120 kilometer nord for Oslo. Gjøvik ble kjøpstad i 1861, og er tradisjonelt en industriby. Store industribedrifter som Mustad og Hunton har vokst opp langs Hunnselva. Gjøvik fikk jernbaneforbindelse med Oslo i 1902, da Gjøvikbanen ble åpnet. Banen er fortsatt i drift, men er den minst trafikkerte jernbanestrekningen i Norge. I Fjellhallen på Gjøvik ble det i 1994 spilt ishockeykamper under de Olympiske Vinterlekene som ble arrangert på Lillehammer. Gjøvik Olympiske Fjellhall er for øvrig verdens største hall bygget inn i et fjell.


== Referanser ==
Lewis MacDougall

Lewis MacDougall (født i Edinburgh i Skottland) er en britisk skuespiller. Han hadde filmdebuten sin i eventyrfilmen Pan (2015) og skal spille hovedrollen i den kommende fantasyfilmen A Monster Calls.


== Karriere ==
MacDougall hadde filmdebuten sin i Pan, regissert av Joe Wright. Han skal spille hovedrollen i fantasyfilmen A Monster Calls mot Felicity Jones, Sigourney Weaver og Liam Neeson. Den er basert på boken Monsteret kommer av Patrick Ness. Han skal også spille i filmen Boundaries mot Vera Farmiga og Christopher Plummer.


== Filmografi ==


== Referanser ==


== Eksterne lenker ==
(en) Lewis MacDougall på Internet Movie Database 

(da) Lewis MacDougall på Filmdatabasen 
(en) Lewis MacDougall hos The Movie Database
Hybrid Air Vehicles

Hybrid Air Vehicles Ltd. (HAV) er et britisk firma, etablert i 2007, som står bak framstillingen av hybridluftskipet Airlander. 
Disse luftskipene bruker både aerodynamikk og lettere enn luft-teknologi for å generere løft, noe som potensielt kan føre til at Airlander kan holde seg opp i flere uker.Selskapet utviklet opprinnelig Airlander for den amerikanske hæren. Etter at avtalen ble kansellert, kjøpte HAV tilbake luftskipet og konverterte det til sivil bruk.


== Referanser ==


== Eksterne lenker ==
Hybrid Air Vehicles, offisielt nettsted
Islandsk mesterskap i friidrett innendørs 2016

Islandsk mesterskap i friidrett innendørs 2016 ble arrangert fra 20. til 21. februar 2016, i Laugardalshöll i Reykjavík på Island. 


== Medaljevinnere ==


=== Menn ===


=== Kvinner ===


== Se også ==
Islandsk mesterskap i friidrett 2016


== Eksterne lenker ==
(is) Det islandske friidrettsforbundet - Meistaramót Íslands Reykjavík - 20.02.16 og 21.02.16
Airlander

Airlander er et moderne, hybrid luftskip. Det var opprinnelig tiltenkt rolle som en høytflyvende amerikansk observasjonspost og spionsensentral. Etter vellykkede testflyvninger i 2012 ble prosjektet lagt på is på grunn av budsjettkutt. Airlander ble da kjøpt tilbake av produsenten, Hybrid Air Vehicles, som utrustet det til sivil bruk som rundflyvninger og tungtransport.
Med sin lengde på 92 meter er det 20 meter lengre enn de største passasjerflyene. Det har en lastekapasitet på ti tonn og drives av fire 350 
Hk dieselmotorer. Det er istand til å holde seg i luften opptil 21 døgn.
Det starter og lander som et helikopter. Det er formet etter aerodynamiske prinsipper, noe som bidrar til løfteevnen.


== Spesifikasjoner ==
Lengde: 93 m
Gass: Helium
Gassvolum: Nesten 37 000 m³
Motorer: 4 hver på 350 Hk, diesel
Cruisefart: 155 km/t
Cruisehøyde: 7 000 m
Besetning: 2
Passasjerer: Opp til 48
Pris: Om lag 800 million kroner


== Referanser ==


== Eksterne lenker ==
Mer om Airlander [1]
Kellyanne Conway

Kellyanne Elizabeth Conway (født Fitzpatrick 20. januar 1967 i Camden i New Jersey i USA) er en amerikansk advokat, valgkampstrateg, meningsmåler og politiker for Det republikanske partiet i USA. Hun er siden 20. januar 2017 spesialrådgiver i Donald Trumps regjering. Hennes ektemann George har markert seg som en bestemt motstander av Trump og hans støttespillere.


== Liv og virke ==


=== Bakgrunn ===
Kellyanne Fitzpatrick ble født i 1967 som datter av Diane Fitzpatrick. Hennes far, som var av irsk avstamning, eide et lite transportselskap, og moren, av italiensk bakgrunn, arbeidet i en bank. De skilte seg da hun var tre år gammel. Hun vokste opp hos moren og med bestemoren og to ugifte tanter i Atco i  Waterford Township i New Jersey, og gikk på St. Joseph High School i Hammonton til 1985. Familien var katolsk.


=== Karriere ===
Kellyanne Conway tok en bachelor of arts-grad i statsvitenskap ved det katolske Trinity Washington University i 1989. Deretter avla hun juristeksamen ved George Washington University i 1992.Conway har blant annet arbeidet som politisk kommentator for CNN, ABC News og Fox News. Hun vant The Washington Posts Crystal Ball-pris for sine analyser og sin korrekte tipping av presidentvalget i USA i 2004.Under Det republikanske partis primærvalgsesong forut for presidentvalget i USA i 2012 var hun kampanjesjef for kandidaten Newt Gingrich.Conway var kampanjesjef for den avsluttende fase, fra sommeren 2016, av Donald Trumps presidentvalgskampanje før presidentvalget i USA i 2016. Allerede fra november 2015 hadde Trump med Katrina Pierson en kvinne som talsperson. Trump vant presidentvalget og Conway ble dermed den første kvinnelige kampanjesjef som ledet en seirende amerikansk presidentvalgskampanje.Den 22. desember 2016 ble det meddelt at Conway ville bli utnevnt til president Trumps rådgiver i Det hvite hus i hans kabinett som tiltrådte den 20. januar 2017.Under pressebriefing i januar 2017, kom pressesjef Sean Spicer med kommentar om folkemengden som var til stede under innsettelsen til Trump. Etter at han fikk kritikk for å oppgi tallene som ikke var i tråd med bevismateriale, forsvarte Conway Spicer ved å si «Ikke vær så overdramatisk. Sean Spicer, vår pressesjef, ga «alternative fakta» på det.»23. august 2020 kunngjorde Conway at hun ville trekke seg fra stillingen i Det hvite hus ved slutten av måneden for å konsentrere seg om familielivet sitt. Ektemannen George trakk seg samtidig fra the Lincoln Project, en kampanje for å hindre gjenvalg av president Trump og hans republikanske støttespillere i Senatet og Representantenes hus.


== Referanser ==
Parablennius rouxi

Parablennius rouxi er en saltvannsfisk som tilhører tangkvabbene.
Den har som andre tangkvabber en langstrakt kropp og butt hode. Ryggfinnen har 12 piggstråler og 21–22 bløtstråler, og gattfinnen har 2 piggstråler og 23 bløtstråler. Kroppen er hvit med en brun stripe fra øyet til halefinnens basis. I gytetida har hannene oransje tentakler over øynene, forlenget ryggfinne og en grønn flekk framme på ryggfinnen. Lengden er opptil 8 cm.
Parablennius rouxi forekommer fra fjæresonen ned 42 m dyp på stein- og grusbunn. Hannene lever i hull laget av boreskjell. De lokker til seg hunner ved å nikke og å svømme ut og inn av hullet. Andre hanner blir forsøkt skremt bort eller angrepet. Flere hunner legger egg i hullet, og hannen vokter dem fram til klekking. Føden består av detritus, alger og hoppekreps. 
Arten er utbredt i det meste av Middelhavet og er også funnet utenfor kysten sør i Portugal.


== Kilder ==
«Parablennius rouxi». Marine Species Identification Portal: Fishes of the NE Atlantic and the Mediterranean. Besøkt 4. september 2016. 
A.C. Campbell. (1977). Planter og dyr i grunne farvann. Gyldendal. s. 294–295. ISBN 82-05-09243-5. 


== Eksterne lenker ==
(en) Parablennius rouxi – oversikt og omtale av artene i WORMS-databasen 
(en) Parablennius rouxi i Global Biodiversity Information Facility 
(en) Parablennius rouxi hos FishBase 
(en) Parablennius rouxi hos ITIS 
(en) Parablennius rouxi hos NCBI 
(en) Kategori:Parablennius rouxi – bilder, video eller lyd på Wikimedia Commons 
(en) Parablennius rouxi – galleri av bilder, video eller lyd på Wikimedia Commons 
Parablennius rouxi – detaljert informasjon på Wikispecies
Herman Hirsch Becker

Herman Hirsch Becker (født 30. juli 1920, død 21. mars 1945) var en norsk navigatør på fly under andre verdenskrig.
Herman Hirsch Beckers foreldre var urmaker Hille Becker og hans kone Judith. Faren var urmaker og kom fra Smolensk i 1914, moren kom fra Petrograd året etter. De fikk tre barn.. De bosatte seg i Stavanger. Herman Becker var elev ved Kongsgård skole i Stavanger i årene 1934-1937. I årene 1937-1940 var han gymnasiast ved St. Svithun gymnas.I  august 1941 rømte Becker til Orknøyene med M/S «Solid». Han kom seg til  Little Norway i Canada, der han begynte på flygerutdanning. Etter å ha «vasket  ut» som flyelev, utdannet han seg til navigatør. Becker fløy først som  navigatør på Catalina-fly ved 333 skvadron, som var stasjonert i  Skottland. Han fløy atten tokt med skvadronen før han i juni 1944 ble overført til den australske Mosquito-skvadronen 464 Squadron i RAF Bomber Command. 
I 1942 ble Beckers familie i Norge arrestert. Først ble faren og broren arrestert i oktober, så moren og søsteren måneden etter. De ble deportert, og ankom Auschwitz henholdsvis november 1942 og mars 1943. I løpet av 1944 kan Becker ha fått greie på hva som hadde skjedd med familien.På  et tokt 21. mars 1945 mot Gestapo-hovedkvarteret i København, ble flyet med Becker og Flight Officer Palmer skutt ned. Det styrtet i havet ved Storebælt, og Beckers levninger fløt i land ved Samsø, der han ble begravet på Tranebjerg kirkegård 26. mars. 
Beckers grav var lenge merket «En ukendt engelsk  Flyver», men i 2000 fant Krigsgravtjenesten i Kirke-, utdannings- og  forskningsdepartementet ut hvem levningene tilhørte, og en ny stein ble  oppført.Kort tid før sin død, i januar 1945, ble Becker tildelt den norske Krigsmedaljen og britiske Distinguished Flying Cross.Herman Beckers plass ved Våland skole i Stavanger er oppkalt etter ham.


== Referanser ==


== Litteratur ==
Herman Beckers krig : historien om familien Becker og jødene i Rogaland under andre verdenskrig. Sæland, Frode. Aschehoug, 2009. ISBN 9788203291517


== Kilder ==
Aftenposten 12. februar 1998
Aftenposten 29. mai 2000
Historie 3-2008 (Bernard Duncan Lyng), besøkt 4. september 2016
Catalina mot ubåt (Harald Hartmann, 1998, s. 67, s. 112) ISBN 82 992194 4 2
Aker Topphåndball

Aker Topphåndball (stiftet 21. april 2016) er en norsk håndballklubb som fra 2019 spiller i eliteserien i håndball for kvinner.
Klubben ble opprettet etter en felles avtale mellom SK Njård og Ullern IF. Avtalen bygger på enighet om å samle elitesatstningen i håndball for kvinner, slik at satsingen på barn, ungdom og voksne i lavere i divisjoner kan få mer plass og fokus i moderklubbene.
I den første sesongen, 2016/17, tok den nye klubben over SK Njårds plass i 1. divisjon kvinner, og Ullerns IFs plass i 2. divisjon kvinner. Den nye klubben har også satsing på junior elite/J18.


== Tabellen ==


== Eksterne lenker ==
Offisielt nettsted
Frugardselva

Frugardselva er ei elv i Stord kommune i Hordaland. Den er 900 meter lang og renner fra Ådlandsvatnet til Halsnøyfjorden ved kommunesenteret Leirvik. Den har navn etter gården Frugarden, som ligger på østsida av elva.
Ved utløpet til elven er det en fisketrapp, men det er ikke lov å fiske i elven.


== Referanser ==